সালমান খান (শিক্ষক)
সালমান খানের দাদাবাড়ি বাংলাদেশের বরিশালে। তাঁর বাবা ডা. ফখরুল আমিন খান চিকিৎসক ছিলেন। তাঁর দাদা আব্দুল ওয়াহাব খান ছিলেন মুসলিম লীগের নেতা এবং পাকিস্তান জাতীয় পরিষদের স্পিকার (১৯৫৫-৫৮)। সালমানের বাবা অভিবাসী হয়ে পাড়ি জমান যুক্তরাষ্ট্রে। সেখানেই লুইজিয়ানার নিউ অরলিন্স শহরে সালমানের জন্ম (১৯৭৬) এবং বেড়ে ওঠা। ১৯৯১ সালে মাত্র ১৪ বছর বয়সেই বাবাকে হারান।
আমিনুর রহমান সুলতান
আমিনুর রহমান সুলতান একজন কবি ও প্রাবন্ধিক। তাঁর জন্ম ১৯৬৪ সালের ৩১শে ডিসেম্বর ময়মনসিংহ জেলার কাঁচামাটিয়ার কাঁদাজল বিধৌত ঈশ্বরগঞ্জ উপজেলার খৈরাটি গ্রামে। তিনি বর্তমানে বাংলা একাডেমির উপ-মহাপরিচালক হিসাবে কর্মরত রয়েছেন।
তাঁর পিতার নাম আজিজুর রহমান এবং মাতা খোদেজা খাতুন। আমিনুর রহমান সুলতান রাজশাহী বিশ্ববিদ্যালয় থেকে বাংলা ভাষা ও সাহিত্যে ১৯৮৭ সালে স্নাতক (সম্মান) ও ১৯৮৮ সালে স্নাতকোত্তর ডিগ্রি লাভ করেন এবং ২০০১ সালে পিএইচ.ডি. উপাধি লাভ করেন।